Netflix ajunge la 70 de milioane de utilizatori pentru abonamentul cu reclame
Netflix a anunțat marți că versiunea sa de abonament mai ieftin, susținută de reclame, a ajuns la 70 de milioane de utilizatori activi lunar la nivel global, la doi ani de la lansare, transmite CNBC. Compania a precizat că mai mult de 50% dintre noii abonați din țările care oferă această opțiune optează pentru planul cu reclame.